کرکٹ عالمی کپ فائنل 2023ء

کرکٹ عالمی کپ فائنل 2023ء ، کرکٹ عالمی کپ کے فاتح کا تعین کرنے کے لیے بھارت اور آسٹریلیا کے درمیان 19 نومبر 2023ء کو احمد آباد ، بھارت کے نریندر مودی اسٹیڈیم میں کھیلا گیا۔ نریندر مودی اسٹیڈیم، احمد آباد نے پہلی بار کرکٹ عالمی کپ فائنل مقابلے کی میزبانی کی۔ 2003ء کے بعد یہ دوسرا موقع ہوگا جب ہندوستان اور آسٹریلیا نے ایک دوسرے کے خلاف ورلڈ کپ کا فائنل کھیلا۔فائنل میں آسٹریلیا نے بھارت کو شکست دے کر اپنا چھٹا ورلڈ کپ ٹائٹل جیتا۔

 پس منظر 

2023 کرکٹ عالمی کپ کی میزبانی بھارت نے کی۔ اصل میں یہ مقابلہ 9 فروری سے 26 مارچ 2023 تک کھیلا جانا تھا۔ جولائی 2020 میں یہ اعلان کیا گیا تھا کہ کووڈ-19 کے اثرات کی وجہ سے اہلیت کے شیڈول میں خلل پڑنے کے نتیجے میں ٹورنامنٹ اکتوبر اور نومبر میں منتقل کیا جائے گا۔  آئی سی سی نے 27 جون 2023 کو ٹورنامنٹ کا شیڈول جاری کیا۔ سیمی فائنل ممبئی اور کولکتہ میں کھیلے گئے جبکہ فائنل احمد آباد میں ہوگا۔

بھارت نے چوتھی بار فائنل میں جگہ حاصل کی،انھوں نے آخری بار کرکٹ عالمی کپ فائنل 2011ء کے فائنل تک رسائی حاصل کی۔ 2011 کے فائنل میں انھوں نے سری لنکا ممبئی میں شکست دی تھی۔ اس کے بعد کرکٹ عالمی کپ فائنل 2003ء لارڈزکرکٹ گراؤنڈ کے فائنل میں ان کا مقابلہ آسٹریلیا سے ہوا اور لارڈز میں ویسٹ انڈیز کے خلاف 1983 کے فائنل میں مقابلہ ہوا۔ 

آسٹریلیا نے آٹھویں بار عالمی کپ کے فائنل کے لیے کوالیفائی کیا جس میں سے انھوں نے پانچ بار (1987، 1999، 2003، 2007، 2015 اور 1996) میں فتح حاصل کی اور دو بار(1975 اور 1996) میں ہار کا سامنا کرنا پڑا۔ 

2003 کے بعد یہ دوسرا موقع ہوگا جب بھارت اور آسٹریلیا دونوں ایک دوسرے کے خلاف عالمی کپ کا فائنل کھیلیں گے۔

 فائنل تک کا راستہ 

 فائنل تک رسائی 
مرحلہبمقابلہنتیجہگروپ مرحلہبمقابلہنتیجہ6 وکٹوں سے جیت گیامیچ 16 وکٹوں سے ہار گیا8 وکٹوں سے جیت گیامیچ 2134 رنز سے ہار گیا7 وکٹوں سے جیت گیامیچ 35 وکٹوں سے جیت گیا7 وکٹوں سے جیت گیامیچ 462 رنز سے جیت گیا4 وکٹوں سے جیت گیامیچ 5309 رنز سے جیت گیا100 رنز سے جیت گیامیچ 65 رنز سے جیت گیا302 رنز سے جیت گیامیچ 733 رنز سے جیت گیا243 رنز سے جیت گیامیچ 83 وکٹوں سے جیت گیا160 رنز سے جیت گیامیچ 98 وکٹوں سے جیت گیاپہلا مقام گروپ مرحلہ میں مقامتیسرا مقام بمقابلہنتیجہناک آؤٹ مرحلہبمقابلہنتیجہبھارت 70 رنز سے جیت گیاسیمی فائنلآسٹریلیا 3 وکٹوں سے جیت گیامآخذ: آئی سی سی

 میچ 
 میچ آفیشلز 
17 نومبر 2023 کو، بین الاقوامی کرکٹ کونسل (آئی سی سی) نے انگلستان کے رچرڈ الینگورتھ اور رچرڈ کیٹلبرو کو آن فیلڈ امپائر نامز دکیا۔ کیریبین جوئل ولسن کو تھرڈ امپائر کے طور پر نامزد کیا گیا۔نیوزی لینڈ کے کرس گیفانی بطور فورتھ امپائر اور زمبابوے کے اینڈی پائی کرافٹ بطور میچ ریفری تعینات کیے گئے۔

رچرڈ کیٹلبرو 2015 کے بعد، دوسری بار فائنل میں آن فیلڈ امپائر کے طور پر کھڑے ہوں گے، جبکہ ایلنگ ورتھ، جو کرکٹ عالمی کپ فائنل 1992ء میں امپائر تھے سری لنکا کے کماردھرما سینا کے بعد دوسرے شخص بن گئے ہیں جنھوں نے ورلڈ کپ کے فائنل میں بطور کھلاڑی اور امپائر شرکت کی۔

 ٹیمیں اور ٹاس 
دونوں ٹیموں نے اپنے سیمی فائنل میچوں کے بعد کوئی تبدیلی نہیں کی۔ آسٹریلیا نے ٹاس جیت کر پہلے فیلڈنگ کا فیصلہ کیا۔

 بھارتی اننگز 
بھارت نے اپنی اننگز کا تیز آغاز کیا، کپتان روہت شرما نے 31 گیندوں پر 47 رنز بنائے، لیکن پھر روہت، شبمن گل اور شریاس آئیر لگاتار آؤٹ ہوتے گئے اور اسکور 81/3 تھا۔ ویرات کوہلی اور کے ایل راہول نے چوتھی وکٹ کے لیے 67 رنز جوڑے، اس سے پہلے کوہلی 54 رنز بنا کر آؤٹ ہوئے۔ بھارت نے آہستہ آہستہ رنز بنانا جاری رکھا، لیکن راہول 66 رنز بنا کر آؤٹ ہو گئے اور بھارت کا 203/6 تھا، جبکہ باقی بلے باز تیزی سے سکور نہیں کر سکے، اننگز کا اختتام اس وقت ہوا جب کلدیپ یادیو 50ویں کی آخری گیند پر آؤٹ ہوئے۔ 240 کے سکور کے ساتھ بھارت کی اننگز کا اختتام ہو گیا۔

 آسٹریلوی اننگز 
آسٹریلیا نے اپنی اننگز کا آغاز خراب کیا اور پہلے سات اوورز میں 47 رنز پر تین بلے باز گنوا دیے۔ تاہم ٹریوس ہیڈ اور مارنس لیبوسچین نے شراکت قائم کی اور 36 اوورز میں 192 رنز کا اضافہ کیا۔ آسٹریلیا فتح سے دو رنز دور تھا جب ہیڈ کو 137 کے اسکور پر محمد سراج نے آؤٹ کیا۔ گلین میکسویل اگلے بلے باز تھے اور اگلی ہی گیند پر فاتحانہ دو رنز بنا کر آسٹریلیا کو 6 وکٹوں سے فتح دلائی۔

 میچ کی تفصیل 

فائنل میچ کا اسکور کارڈ

پہلی اننگز

وکٹ گرنے کی ترتیب: 1/30 (گل، 4.2 اوور), 2/76 (روہت، 9.4 اوور), 3/81 (آئیر، 10.2 اوور), 4/148 (کوہلی، 28.3 اوور), 5/178 (جدیجا، 35.5 اوور), 6/203 (راہول، 41.3 اوور), 7/211 (شامی، 43.4 اوور), 8/214 (بمراہ، 44.5 اوور), 9/226 (یادو، 47.3 اوور), 10/240 (کلدیپ، 49.6 اوور)

دوسری اننگز

وکٹ گرنے کی ترتیب: 1/16 (وارنر، 1.1 اوور), 2/41 (مارش، 4.3 اوور), 3/47 (اسمتھ، 6.6 اوور), 4/239 (ہیڈ، 42.5 اوور)

 نشرکاری 
فائنل میچ بھارت میں اسٹار اسپورٹس، فری ٹو ایئر براڈکاسٹر ڈی ڈی اسپورٹس پر براہ راست نشر کیا گیا اور او ٹی ٹی پلیٹ فارم ڈزنی+ ہاٹ اسٹار پر براہ راست نشر کیا گیا۔آسٹریلیا میں میچ کو فوکس اسپورٹس، کایو اسپورٹس اور او ٹی ٹی پلیٹ فارم 9ناؤ پر براہ راست نشر کیا گیا۔

آئی سی سی نے فائنل کے لیے ایلیٹ کمنٹیٹرز کے درج ذیل پینل کو بھی نامزد کیا جس میں ہرشا بھوگلے، ایان بشپ، ایرون فنچ، سنیل گواسکر، میتھیوہیڈن، مارک ہاورڈ، ناصر حسین، دنیش کارتیک، سنجے منجریکر، آئون مورگن، کاس نائیڈو، رکی پونٹنگ، روی شاستری، ایان اسمتھ اور شین واٹسن شامل تھے۔

 اختتامی تقریب 
اختتامی تقریب کے دوران، زبردست آتش بازی کے ساتھ ایک ڈرون شو کا انعقاد کیا گیا۔ اس کے بعد آسٹریلیا کے نائب وزیر اعظم رچرڈ مارلس، بھارتی وزیر اعظم نریندر مودی اور بی سی سی آئی کے سکریٹری جے شاہ نے آسٹریلیا کے کپتان پیٹ کمنز کو ورلڈ کپ ٹرافی پیش کی۔

 حوالہ جات 

 بیرونی روابط 
 ورلڈ کپ کی آفیشل سائٹ
 icc-cricket.com پر کرکٹ ورلڈ کپ

زمرہ:احمد آباد میں کرکٹ
2023
زمرہ:کرکٹ عالمی کپ 2023ء